CELEX: 32015R1324
Language: sl
Date: 2015-07-31
Title: Uredba Sveta (EU) 2015/1324 z dne 31. julija 2015 o spremembi Uredbe (EU) št. 204/2011 o omejevalnih ukrepih glede na razmere v Libiji

1.8.2015   
            
            
               SL
            
            
               Uradni list Evropske unije
            
            
               L 206/10
            
         UREDBA SVETA (EU) 2015/1324
   z dne 31. julija 2015
   o spremembi Uredbe (EU) št. 204/2011 o omejevalnih ukrepih glede na razmere v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (1),
   ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) št. 204/2011 (2) uveljavlja nekatere ukrepe, določene v Sklepu Sveta 2011/137/SZVP (3).
            
         
               (2)
            
            
               Sklep (SZVP) 2015/1333 je zaključil pregled seznama oseb in subjektov iz prilog II in IV k Sklepu 2011/137/SZVP. Na podlagi Sklepa (SZVP) 2015/1333 se omejevalni ukrepi iz Sklepa 2011/137/SZVP, kot je bil spremenjen, uvedejo v nov pravni instrument. Potrebna je tehnična sprememba Uredbe (EU) št. 204/2011 za njeno uskladitev z s Sklepom (SZVP) 2015/1333.
            
         
               (3)
            
            
               Ta sprememba spada na področje uporabe Pogodbe o delovanju Evropske unije, zato je predvsem zaradi zagotovitve, da jo bodo gospodarski subjekti v vseh državah članicah enotno uporabljali za njeno izvajanje potreben regulativni ukrep na ravni Unije.
            
         
               (4)
            
            
               Uredbo (EU) št. 204/2011 bi bilo zato treba ustrezno spremeniti.
            
         SPREJEL NASLEDNJO UREDBO:
   Člen 1
   Uredba (EU) št. 204/2011 se spremeni:
   
               1.
            
            
               v členu 3(2) se besedilo točke (c) nadomesti z naslednjim:
               
                           „(c)
                        
                        
                           zagotavljanje tehnične pomoči, financiranja in finančne pomoči v zvezi z
                           
                                       (i)
                                    
                                    
                                       vojaško opremo, vključno z orožjem in z njim povezanim materialom, ki ne sodijo na področje uporabe točke (b), namenjeno izključno za pomoč libijskim organom pri zagotavljanju varnosti ali razoroževanju, kar vnaprej Odbor za sankcije;
                                    
                                 
                                       (ii)
                                    
                                    
                                       vojaško opremo, ki ni smrtonosna, namenjeno izključno za pomoč libijskim organom pri zagotavljanju varnosti ali razoroževanju;“;
                                    
                                 
                     
         
               2.
            
            
               člen 8 se spremeni:
               
                           (a)
                        
                        
                           v odstavku 1 se uvodni stavek in točka (a) nadomestita z naslednjim:
                           „1.   Pristojni organi držav članic, navedeni v Prilogi IV in subjekti iz člena 5(4) lahko z odstopanjem od člena 5 v zvezi z osebami, subjekti ali organi, navedenimi v prilogah II in VI dovolijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:
                           
                                       (a)
                                    
                                    
                                       zadevna sredstva ali gospodarski viri so predmet sodne, upravne ali arbitražne zastave ali sodne, upravne ali arbitražne odločitve izdane:
                                       
                                                   (i)
                                                
                                                
                                                   pred datumom, ko je bila oseba, subjekt ali organ uvrščena na seznam iz Priloge II, ali
                                                
                                             
                                                   (ii)
                                                
                                                
                                                   pred datumom, ko je Varnostni svet ZN subjekt iz člena 5(4) uvrstil na seznam;“;
                                                
                                             
                                 
                     
                           (b)
                        
                        
                           v odstavku 2 se točka (c) nadomesti z naslednjim:
                           
                                       „(c)
                                    
                                    
                                       sklep ni v korist fizičnih ali pravnih oseb, subjektov ali organov, navedenih v Prilogi II ali III, in“;
                                    
                                 
                     
         
               3.
            
            
               v členu 8b(2) se točka (a) se nadomesti z naslednjim:
               
                           „(a)
                        
                        
                           zadevni pristojni organ ugotovil, da plačilo ne pomeni kršitve člena 5(2) niti ne gre v korist subjetkom iz člena 5(4);“.
                        
                     
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. julija 2015
      
         
            Za Svet
         
         
            Predsednik
         
         J. ASSELBORN
      
   
   
      (1)  Glej stran 34 tega Uradnega lista.
   
      (2)  Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, 3.3.2011, str. 1).
   
      (3)  UL L 58, 3.3.2011, str. 53.